Diari Oficial de la Generalitat Valenciana


Sumari del DOGV 4665, del 08-01-2004 (2003/13858)

RESOLUCIÓ de 5 de desembre de 2003, del conseller d'Infraestructures i Transport per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de l'estació depuradora d'aigües residuals del llogaret de La Virgen del Camino a Orihuela (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13560


Data del document
:   05-12-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * delegació de poders

RESOLUCIÓ de 5 de desembre de 2003, del conseller d'Infraestructures i Transport per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de l'estació depuradora d'aigües residuals del llogaret de La Virgen del Camino a Orihuela (Alacant). [2003/X13452]
  
Antecedents de fet
  
Les obres corresponents al projecte d'estació depuradora d'aigües residuals del llogaret de La Virgen del Camino a Orihuela (Alacant) han sigut executades per l'Entitat de Sanejament, en virtut de contracte d'obres adjudicades a la UTE Ecisa - Socamex, amb data 30 de juliol de 2001.
  
Una vegada concloses les obres, amb data 24 de juliol de 2003, es van lliurar a l'Entitat de Sanejament.
  
A fi de garantir el normal funcionament de les instal·lacions, es fa necessari que la Conselleria d'Infraestructures i Transport encomane a l'esmentada entitat pública la gestió d'estes, d'acord amb el que establixen els articles 14.2 i 16.a) de la Llei 2/1992, de 26 de març, de Sanejament d'Aigües Residuals de la Comunitat Valenciana.
  
Fonaments de dret
  
La Llei 2/1992, de 26 de març, de Sanejament d'Aigües Residuals de la Comunitat Valenciana determina en l'article 3 que correspon a la Generalitat entre altres atribucions, la planificació, l'aprovació definitiva de plans i projectes, així com l'elaboració de projectes, execució d'obres i explotació de les instal·lacions i servici que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
El II Pla director de Sanejament i Depuració de la Comunitat Valenciana aprovat pel Decret 197/2003, de 3 d'octubre, com a instrument de planificació d'actuacions en matèria de sanejament i depuració, establix entre les obres d'iniciativa de la Generalitat, en concret en la zona XIV del pla esmentat, l'obra de Orihuela (La Virgen del Camino).
  
L'article 13 indica que l'actuació de la Generalitat en les matèries a què fa referència la llei es portarà a terme a través del Govern Valencià i de les conselleries d'Infraestructures i Transport i de Territori i Habitatge i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, i que té per objecte la gestió, l'explotació d'instal·lacions i servicis, i l'execució d'obres de tractament, depuració i, si escau, reutilització d'aigües depurades en els termes previstos en esta llei, article 14 de la Llei 2/1992, de 26 de març, de Sanejament d'Aigües Residuals de la Comunitat Valenciana, en la nova redacció que dóna la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
Igualment, atés que l'entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (article 16 a).
  
Finalment, d'acord amb l'article 14.2 de la llei esmentada, la relació de la Generalitat amb l'Entitat Pública de Sanejament es farà a través de la Conselleria d'Infraestructures i Transport.
  
Vista la proposta de la Direcció General d'Obres Públiques.
  
Per això, atés el que disposa l'article 57.3 de la Llei 30/1992, de Règim Jurídic de les Administracions Públiques i del Procediment Administratiu Comú quant a l'eficàcia retroactiva dels actes administratius, i de conformitat amb el que establixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, del Govern Valencià, i 8 del Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional del la Conselleria d'Infraestructures i Transport, resolc:
  
Encomanar a l'Entitat Pública de Sanejament i Depuració d'Aigües Residuals de la Comunitat Valenciana la gestió de l'explotació de les instal·lacions de l'Estació Depuradora d'Aigües Residuals del llogaret de La Virgen del Camino a Orihuela (Alacant), a fi de garantir l'adequada explotació d'esta, amb efecte a partir del 24 de juliol de 2003.
  
Contra la present resolució que exhaurix la via administrativa pot interposar-se amb caràcter potestatiu, recurs de reposició davant el mateix òrgan que va dictar la resolució en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm. 12 de 14 de gener).
  
No obstant el que disposa el paràgraf anterior, la present resolució podrà ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació d'esta o, si correspon, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga interposar, si pertoca, qualsevol altre recurs que es considere procedent.